CELEX: 62014TN0165
Language: hr
Date: 2014-03-07 00:00:00
Title: Predmet T-165/14: Tužba podnesena 7. ožujka 2014. – ANKO protiv Komisije i REA-e

10.6.2014   
            
            
               HR
            
            
               Službeni list Europske unije
            
            
               C 175/47
            
         Tužba podnesena 7. ožujka 2014. – ANKO protiv Komisije i REA-e
   (Predmet T-165/14)
   2014/C 175/65
   Jezik postupka: grčki
   
      Stranke
   
   
      Tužitelj: ANKO Anonymos Etairia Antiprosopeion, Emporiou kai Viomichanias (Atena, Grčka) (zastupnik: B. Christianos, odvjetnik)
   
      Tuženici: Komisija i Izvršna agencija za istraživanje (REA)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi da obustava isplate koju je REA, koja djeluje po ovlaštenju Komisije, odredila i održava je na snazi, u odnosu na iznos koji Komisija i dalje duguje tužitelju na ime sudjelovanja u projektu „Emergency Support System” (ESS) predstavlja neispunjenje ugovorne obveze Komisije;
            
         
               —
            
            
               utvrdi da iznos od 125 253,82 eura čiju isplatu Komisija i dalje uskraćuje na ime sudjelovanja u projektu ESS, predstavlja opravdani trošak, koji Komisija slijedom toga mora isplatiti ANKO-u;
            
         
               —
            
            
               utvrdi da ukupan iznos od 216 172,68 eura koji je Komisija već isplatila tužitelju na ime sudjelovanja u projektu ESS predstavlja opravdani trošak, i
            
         
               —
            
            
               naloži REA-i i Komisiji snošenje tužiteljevih troškova.
            
         
      Tužbeni razlozi i glavni argumenti
   
   Ova se tužba odnosi na odgovornost REA-e i Komisije za ugovor br. 217 951 o izvršenju projekta ESS, sukladno članku 272. UFEU-a.
   Tužitelj osobito tvrdi da mu je REA, djelujući po ovlaštenju Komisije, neosnovano i protivno ugovoru o projektu ESS, obustavila isplatu. Tužitelj ujedno tvrdi da je Komisija, pokušavajući primijeniti postupak „ekstrapolacije”, bez pravnog temelja te protivno ugovoru i primjenjivom pravu u biti dovela u pitanje opravdanost svih troškova koje je ANKO imao za projekt ESS.